ไม่ทิ้งกัน
&nbsp;
11 ส.ค. 2554

....ทีมข่าวการเงิน
คงต้องยกนิ้วให้ว่าแบงก์กรุงเทพเป็นแชมป์ในความคงเส้นคงวาของพนักงาน
แม้จะมีพนักงานหนุ่มสาวผลัดเปลี่ยนกันเข้ามาสร้างสีสัน แต่ “คนเก่าคนแก่” ก็ยังอยู่กันครบถ้วน
กระจิบข่าวแอบย่องไปถามพนักงานแบงก์นี้ว่า เหตุใดจึงอยู่กันได้นานยิ่งนัก
งานนี้ได้ความว่า เป็นเพราะนโยบายของ “บอส” ชาตรี โสภณพนิช ประธานกรรมการแบงก์บัวหลวงตัวจริงเสียงจริง
ถ้าพนักงานคนไหนทำงานจนเกษียณอายุกับแบงก์นี้ บอสก็จะไม่ทอดทิ้ง เจ็บป่วยเมื่อไหร่มีค่ารักษาช่วยเหลือจุนเจือกันตลอด
แต่ถ้าพนักงานคนไหนลาออกกลางคัน ก็จะได้รับแค่สวัสดิการตามระบบประกันสังคมเท่านั้น
ทำให้คนเก่าคนแก่ของที่นี่จึงอยู่กับอย่างพี่ๆ น้องๆ แม้เกษียณอายุออกไป ก็ยังแวะเวียนกลับมาเยี่ยมเยือนสำนักงานเสมอๆ
เอ้า...แบงก์ใหม่ๆ แบงก์หัวนอกทั้งหลายที่ชอบสไตล์ฝรั่งฟังไว้เด้อ